****

**REPUBLIKA HRVATSKA**

ZADARSKA ŽUPANIJA

**privlaka grb**OPĆINA PRIVLAKA

Ivana Pavla II 46

23233 PRIVLAKA

OPĆINSKI NAČELNIK

KLASA: 372-03/21-01/5

URBROJ: 2198/28-02-21-1

Privlaka, 27. srpnja 2021. godine

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14) , članka 19. Odluke o uvjetima, načinu i postupku raspolaganja nekretninama u vlasništvu Općine Privlaka („Službeni glasnik Zadarske županije“ broj 19/13) i članka 46. Statuta Općine Privlaka („Službeni glasnik Zadarske županije“ broj 05/18, 07/21) raspisuje se

# JAVNI NATJEČAJ

**za zakup građevinskog zemljišta u vlasništvu Općine Privlaka**

1. **PREDMET NATJEČAJA**

Raspisuje se natječaj za zakup nekretnina oznake čest.zem.:

|  |  |  |  |  |  |
| --- | --- | --- | --- | --- | --- |
| **Redni broj** | **Oznaka čest.zem.** | **Namjena** | **Površina** | **Početna godišnja**  **zakupnina u kn** | **Iznos jamčevine u kn** |
| 1. | 6766/14 | Građevinsko zemljište – pretežno poslovne namjene (K1) | 1679 m2 | 11.051,74 kn/god | 1.105,17 kn |
| 2. | 6766/15 | Građevinsko zemljište – pretežno poslovne namjene (K1) | 1392 m2 | 9.162,61 kn/god | 916,26 kn |
| 3. | 6766/16 | Građevinsko zemljište – pretežno poslovne namjene (K1) | 1567 m2 | 10.314,51 kn/god | 1.031,45 kn |
| 4. | 6766/17 | Građevinsko zemljište – pretežno poslovne namjene (K1) | 1600 m2 | 10.082,03 kn/god | 1.008,20 kn |
| 5. | 6766/19 | Građevinsko zemljište – pretežno poslovne namjene (K1) | 1327 m2 | 8.734,75 kn/god | 873,48 kn |
| 6. | 6766/20 | Građevinsko zemljište – pretežno poslovne namjene (K1) | 1378 m2 | 9.070,45 kn/god | 907,05 kn |
| 7. | 6766/21 | Građevinsko zemljište – pretežno poslovne namjene (K1) | 1350 m2 | 9.085,95 kn/god | 908,60 kn |
| 8. | 6766/22 | Građevinsko zemljište – pretežno poslovne namjene (K1) | 1457 m2 | 9.806,09 kn/god | 980,61 kn |

sve upisane u zk.ul. broj 1644 k.o. Privlaka, u vlasništvu Općine Privlaka, Privlaka, Ivana Pavla II 46, za cijelo.

Nekretnine se daju u zakup sve skupa u svrhu izgradnje suhog veza i servisiranja brodova (suha marina).

Nekretnine koje su predmet natječaja daju se u zakup **na razdoblje od 10 godina**.

1. **OPIS NEKRETNINE KOJA JE PREDMET NATJEČAJA**

Nekretnine koje su predmet natječaja nalaze se u predjelu Sabunike, a prema urbanističkom planu uređenja (UPU-a) Općine Privlaka nalazi se unutar građevinske zone-pretežno poslovne namjene (K1). Zemljište se daje u zakup radi izgradnje suhog veza i servisiranja brodova (suha marina).

1. **OPĆI UVJETI NATJEČAJA**

Pravo sudjelovanja na Natječaju imaju sve pravne osobe sa sjedištem u RH i fizičke osobe državljani RH.

Ponuda za zakup nekretnine dostavlja se u **zatvorenoj omotnici** i obvezno sadrži:

* osnovne podatke o ponuditelju (ime i prezime, prebivalište za fizičke osobe/naziv tvrtke i sjedište pravne osobe, preslika osobne iskaznice ili podatke o registraciji za pravne osobe, OIB),
* točan opis djelatnosti koju ponuditelj namjerava obavljati
* iznos (u kunama) koji ponuditelj nudi kao zakupninu,
* dokaz o uplati jamčevine i broj računa ponuditelja za povrat.

Ponuditelji koji se natječu, moraju po svim osnovama imati podmirene dospjele obveze prema Općini Privlaka do trenutka otvaranja ponuda.

Iznos zakupnine plaća se jednom godišnje i to unaprijed za tekuću godinu, odnosno za prvu godinu zakupa u roku od 15 dana od dana sklapanja ugovora razmjerno broju mjeseci zakupa dok u narednim godinama najkasnije do kraja godine za tekuću godinu. Zakupnik je dužan, osim zakupnine plaćati i komunalnu naknadu i druge naknade koje se plaćaju uz zakupninu.

Ponuđeni iznos zakupnine ne može biti manji od iznosa navedenog u natječaju.

Ponuditelji su dužni uplatiti jamčevinu u iznosu od 10 % od početne (natječajne) zakupnine u korist Proračuna Općine Privlaka na račun IBAN HR5423900011857400004 kod Hrvatske poštanske banke d.d., model HR68 s pozivom na broj 7722 - OIB, s naznakom "*Jamčevina za sudjelovanje na javnom natječaju za zakup nekretnine*".

Uplaćena jamčevina uračunat će se najpovoljnijem ponuditelju u zakupninu, a ponuditelju koji ne uspije u natječaju uplaćena jamčevina vratiti će se u roku od 8 (osam) dana od dana okončanja postupka natječaja na broj računa koji ponuditelj u ponudi označi kao broj računa za povrat.

Ako ponuditelj čiju je ponudu Povjerenstvo zapisnički utvrdilo kao najpovoljniju odustane od svoje ponude na samom natječaju ili kasnije, a prije sklapanja Ugovora o zakupu, nema pravo na povrat jamčevine, a nekretnina će se ponovno izložiti javnom natječaju.

**Kriterij za odabir najpovoljnije ponude je najviši ponuđeni iznos zakupnine.** Troškove solemnizacije ugovora o zakupu snosi najpovoljniji ponuditelj.

1. **ROKOVI**

Ponude se predaju neposredno u pisarnici Općine Privlaka ili putem pošte preporučenom pošiljkom, a krajnji rok za dostavu ponuda je **15 (petnaest) dana od dana objave obavijesti o natječaju** u „Zadarskom listu“.

Sve pristigle ponude temeljem ovog natječaja otvorit će Povjerenstvo za provedbu postupka javnog natječaja dana **18. kolovoza 2021.godine u 10,00 sati** u prostorijama Općine Privlaka.

Pisane ponude se dostavljaju u zatvorenoj omotnici s naznakom:

**«Ponuda za zakup nekretnine po javnom natječaju – NE OTVARATI»**

na adresu:

**OPĆINA PRIVLAKA**

**Povjerenstvo za provedbu postupka javnog natječaja**

**Ivana Pavla II 46**

**23233 Privlaka**

Konačnu odluku o davanju u zakup nekretnina donosi Općinsko vijeće temeljem prijedloga Povjerenstva.

Svaka dostavljena ponuda koja se odnosi na nekretnine izložene natječaju smatrat će se valjanom ukoliko sadrži sve tražene podatke i dokumentaciju te ukoliko je pravovremeno dostavljena.

Nerazumljive, neodređene, nepotpune i nepravovremene ponude, kao i ponude u kojima je iznos ponuđene zakupnine niži od onog određenog u natječaju neće se razmatrati.

U slučaju da dva ili više natjecatelja ponude istu cijenu, a ispunjavaju uvjete natječaja, kao najpovoljnija ponuda smatrati će se ponuda koja je prispjela prva.

Općina Privlaka zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

OPĆINSKI NAČELNIK

Gašpar Begonja, dipl.ing.